## Justícia presenta a Algemesí el projecte pilot que dota els jutjats de pau de nous equips tecnològics per a fer videoconferències

*** En esta legislatura la Justícia de proximitat s’implantarà en tots els municipis de la Comunitat Valenciana**

La directora general de Justícia, Cristina Gil, s’ha reunit amb l’alcalde d’Algemesí, José Javier Sanchis, per a presentar el projecte pilot del sistema de videoconferència entre jutjats de pau i tots els jutjats d’Espanya.

A Algemesí, este sistema permetrà que els ciutadans no hagen de desplaçar-se des del seu municipi per a realitzar compareixences i declaracions quan siguen citats pels jutjats.

D’esta manera, la Conselleria de Justícia i Interior, en el seu compromís amb la modernització de l’Administració de Justícia i de dotar els seus professionals amb les millors ferramentes, ha decidit proveir la justícia de pau de nous i moderns equips per a poder realitzar videoconferències en condicions òptimes.

D’esta manera, es posarà a la disposició d’un terç dels jutjats de pau servits per funcionaris de Justícia d’equips complets de videoconferència proveïts de pantalla i càmera.

La resta de jutjats de pau rebran equipament complementari per a poder fer videoconferències consistent en altaveus dotats de gran qualitat de so gràcies al micròfon de 360 graus, la cancel·lació d’eco incorporada i el control de telefonades.

Així, esta reforma atribuïx competències als jutjats de pau que abans no tenien, i fa necessari dotar els mateixos de les ferramentes necessàries per a l’ús de manera generalitzada de videoconferències, que ara resulta obligatori.

D’altra banda, la Conselleria de Justícia i Interior implantarà en esta legislatura la justícia de proximitat en tots els municipis de la Comunitat Valenciana per la qual es digitalitzen tots els jutjats de pau i podran fer declaracions i compareixences davant els tribunals sense haver de desplaçar-se del seu municipi.

Fecha: 06/05/2024